Հայկական դեղին մեղու
Հայկական դեղին մեղու, մեղուների բնաշխարհիկ հնագույն ցեղախումբ։ Մեղուներն ունեն զարգացած հոտառություն, արագ աճում և բազմանում են։ Խաղաղասեր են և մաքրասեր։ Կուտակում են մեծ քանակությամբ ակնամոմ, դիմացկուն են վնասատուների նկատմամբ։ Աշխատավոր մեղվի զանգվածը՝ 107, մայր մեղվինը 200-220 մգ է։ Կնճիթի երկարությունը՝ 6-6, 9 մմ։ Մեկ փեթակի միջին բերքը 18-25 կգ է։ Տարածված է Սյունիքի, Վայոց ձորի մարզերում, նաև դաշտավայրային և տաք շրջաններում։ Մաքրացեղ պահպանվել են հատկապես Մեղրիում։ Հայկական դեղին մեղուների պահպանման և տոհմային աշխատանքով զբաղվում են Երևանի «Նեկտար» մեղվաբուծական ԳՀ պետական ձեռնարկության Մեղրու հենակետում։

Կենդանիներ այբբենական կարգով
Հայաստանի կենդանական աշխարհ
Մեղուներ